Приложение№ 4.2

**Д О Г О В О Р**

№ 01-04-……../……………. 2020г.

Днес, ................... 2020г. в гр. София,между:

**“БДЖ - Товарни превози” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенцията по вписванията с ЕИК № 175403856, ИН по ЗДДС № BG 175403856, представлявано заедно от Иван Личев – управител и Светломир Николов - прокурист, наричано за краткост “ВЪЗЛОЖИТЕЛ”, от една страна

и

**“.............................................” ООД**, със седалище и адрес на управление: ............................ , вписано в Търговския регистър при Агенцията по вписвания с ЕИК ....................... , представлявано от ............................. , притежаващо право за осъществяване на технически надзор на съоръжения с повишена опасност (СПО) по силата на Лицензии № .......... от ................... г. и № .................. г. (Приложение № ......) и вписано в регистъра на ДАМТН с рег. № ……… , наричано по-долу за краткост **ИЗПЪЛНИТЕЛ**,от друга,

на основание чл. 112 от ЗОП и влязло в сила Решение № ......../............2020г. на Управителя и Прокуриста на „БДЖ–Товарни превози” ЕООД, за определяне на изпълнител на обществена поръчка с предмет: *„Провеждане на годишен технически преглед на повдигателните съоръжения, съоръженията под налягане и газоразпределителните инсталации и осъществяване на абонаментно сервизно обслужване и поддържане на повдигателни съоръжения, използвани в „БДЖ-Товарни превози” ЕООД от лицензирани лица, получили удостоверение за това от председателя на ДАМТН, за срок от една година”*, за обособена позиция № 2 - *„Провеждане на годишен технически преглед на повдигателните съоръжения, съоръженията под налягане и газоразпределителните инсталации, използвани в „БДЖ-Товарни превози” ЕООД, от лица, притежаващи лицензия, издадена от председателя на ДАМТН за осъществяване на технически надзор на средства с повишена опасност, за период от една година”,* се сключи настоящият договор за следното:

I. ПРЕДМЕТ НА ДОГОВОР

Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши годишен технически преглед на повдигателните съоръжения, съоръженията под налягане и газоразпределителните инсталации на **ВЪЗЛОЖИТЕЛЯ**, посочени в Приложение № ……. , неразделна част от договора.

II.CPOK НА ДОГОВОРА. МЕСТА НА ИЗПЪЛНЕНИЕ.

Чл.2. Настоящият договор се сключва за срок до ………………….. г.

Чл.3. Изпълнението на предмета на договора се извършва по местонахождението на повдигателните съоръжения и газоразпределителните инсталации.

III. ЦЕНИ И ПЛАЩАНИЯ.

Чл.4. (1) Общата стойност на договора е в размер на ……………… без ДДС, съгласно Ценовото предложение на ИЗПЪЛНИТЕЛЯ, Приложение № ………… от договора.

(2) Цената за извършване на годишния технически преглед на повдигателните съоръжения, съоръженията под налягане и газоразпределителните инсталации, се заплаща по банков път в лева, посредством банков превод по сметка на ИЗПЪЛНИТЕЛЯ в банка ……………….. , BIC код: ……………… , IBAN: ……………… , титуляр: …………………… , до 30 дни от извършване на прегледа и издаване на данъчна фактура.

Чл.5. Условие за извършването на плащането е представянето от ИЗПЪЛНИТЕЛЯ

на:

* протокол, подписан от представители на двете страни, за извършен годишен технически преглед;
* оригинална данъчна фактура, издадена от ИЗПЪЛНИТЕЛЯ до 10 дни от датата на издаване на протокола за извършен месечен технически преглед, която е издадена на "БДЖ - Товарни превози" ЕООД, гр. София - 1080, ул. „Иван Вазов” № 3, МОЛ: Иван Личев - управител и Светломир Николов - прокурист, която освен задължителните реквизити да съдържа: номер и предмет на договора.

IV. ГАРАНЦИЯ ЗА ИЗПЪЛНЕНИЕ.

**Чл.6.(1)** При подписването на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение, в размер на 5% (пет на сто) от стойността на договора без ДДС, а именно …………………. лв. (…………………. лв. и …… ст.), с която ИЗПЪЛНИТЕЛЯТ обезпечава изпълнението на поетите задължения за период до един месец след изпълнението на договора.

**(2)** Гаранцията се представя в една от следните форми:

1. банкова гаранция (в оригинал) със срок на валидност един месец след изтичане на срока на договора. При представяне на банкова гаранция за изпълнение на договора, тя трябва да бъде безусловна, неотменяема и платима при първо писмено поискване, в което ВЪЗЛОЖИТЕЛЯТ да заяви, че ИЗПЪЛНИТЕЛЯТ не е изпълнил свое задължение по договора за възлагане на обществената поръчка;

2. парична сума, внесена по банковата сметка на „БДЖ–Товарни превози” ЕООД в: УниКредит Булбанк АД, гр. София, IBAN: BG 02 UNCR 7000 1501 0062 61, BIC: UNCRBGSF;

3. застраховка, която обезпечава изпълнението чрез покритие на отговорността на изпълнителя, със срок на валидност един месец след изтичане на срока на договора. Не се допуска отложено или разсрочено плащане на застрахователната премия по застрахователния договор.

**Чл.7.** ВЪЗЛОЖИТЕЛЯТ има право да усвои изцяло или част от Гаранцията за изпълнение, при неточно изпълнение на задължение по договора от страна на ИЗПЪЛНИТЕЛЯ, в това число при едностранното му прекратяване (разваляне) от ВЪЗЛОЖИТЕЛЯ, поради виновно неизпълнение на задължение на ИЗПЪЛНИТЕЛЯ.

**Чл.8.(1)** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора и окончателното приемане на доставките, без забележки, ако липсват основания за задържането от страна на ВЪЗЛОЖИТЕЛЯ на суми по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл.4, ал.2 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

**Чл.9.(1)** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**(2)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**(3)** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**Чл.10.(1)** В случай, че банката, издала гаранцията за изпълнение на договора се обяви в несъстоятелност или изпадне в неплатежоспособност /свръх задлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, Възложителят има право да поиска, а ИЗПЪЛНИТЕЛЯТ се задължава да предостави, в срок до 5 работни дни от направеното искане, съответната заместваща гаранция от друга банкова институция.

**(2)** Когато гаранцията за изпълнение е под формата на банкова гаранция, цялата или част от нея се усвоява чрез декларация до съответната банка, че ИЗПЪЛНИТЕЛЯТ е в неизпълнение на договора, без да е необходимо посочване на конкретни обстоятелства или представяне на доказателства.

**Чл.11.(1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициент), която трябва да отговаря на следните изисквания:

1.1. Да е влязла в сила;

1.2. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

1.3. да бъде със срок на валидност за целия срок на действие на Договора плюс 30 (тридесет) дни след изтичането му.

**Чл.12.** Заплащането на суми следва да се извършва след подаване на писмено искане от ползващото лице към Застрахователя, което искане да е придружено единствено с декларация, че ИЗПЪЛНИТЕЛЯТ не е изпълнил свое задължение съгласно условията на договора, сключен с ВЪЗЛОЖИТЕЛЯ.

**Чл.13.(1)** По застраховката не трябва да се прилага самоучастие на застрахования.

**(2)** При противоречие между сключената застрахователна полица и Общите условия и/или Специалните условия на застрахователя, договорените условия в полицата са с предимство пред Общите условия и/или Специалните условия на застрахователя.

**(3)** За доказване валидността на застраховката, ИЗПЪЛНИТЕЛЯТ да представя документ за платена застрахователна премия – копие, заверено „вярно с оригинала”. Застрахователната премия следва да бъде платена еднократно при сключване на застраховката.

**(4)** Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ.

V. ПРАВА И ЗАДЪЛЖЕНИЯ НА СТРАНИТЕ

Чл.14. Права и задължения на ВЪЗЛОЖИТЕЛЯ:

(1) ВЪЗЛОЖИТЕЛЯТ има право да изисква и получава пълна текуща информация за  
изпълнението, както и да участва при извършването на годишния технически преглед.

**(2)** ВЪЗЛОЖИТЕЛЯТ има следните задължения:

1. Да заплати на ИЗПЪЛНИТЕЛЯ уговорената в настоящия договор цена.
2. Да предостави за ползване от ИЗПЪЛНИТЕЛЯ съпровождащата документация на повдигателните съоръжения, съоръженията под налягане и газоразпределителните инсталации от фирмата - производител;
3. Да не използва работниците и служителите на ИЗПЪЛНИТЕЛЯ за цели, непосочени в предмета на договора.
4. Да уведоми незабавно ИЗПЪЛНИТЕЛЯ при констатиране на повреда в повдигателните съоръжения.

Чл.15. Права и задължения на ИЗПЪЛНИТЕЛЯ:

1. ИЗПЪЛНИТЕЛЯТ има право: да получи уговорената в този договор цена.
2. ИЗПЪЛНИТЕЛЯТ се задължава:
3. Да извърши годишния технически преглед на повдигателните съоръжения, съоръженията под налягане и газоразпределителните инсталации по Приложение …… и Приложение …….. към настоящия договор, в съответствие с изискванията на *Наредба за безопасната експлоатация и технически надзор на повдигателните съоръжения*, всички приложими нормативни актове, разпоредби, стандарти, техническата документация за повдигателните съоръжения, инструкциите за експлоатация и други изисквания, свързани с изпълнение предмета на договора;
4. Да съобщава на Възложителя за предстоящия технически преглед най-малко пет дни преди датата на извършването му.
5. Да извършва техническите прегледи в присъствието на отговорно длъжностно лице, определено със Заповед на директора на регионалното структурно звено на Възложителя.
6. След всеки извършен преглед, да поставя стикер, който съдържа ясна, четлива и незаличима информация за рег. номер на органа, извършил техническия преглед, рег. номер на съоръжението, датата на извършване на прегледа и годината, през която трябва да се извърши следващия периодичен преглед;
7. След приключване на техническия преглед да заверява с подпис и печат ревизионната книга, която да предава на Възложителя за съхранение и да издаде краен акт, който да съдържа: вида на извършените проверки и изпитвания, и резултатите от тях; констатираните неизправности, нарушения и други несъответствия с изискванията на наредбата и/или техническата документация на съоръжението; заключение за годността на съоръжението за безопасна експлоатация; срокът за извършване на следващия периодичен преглед.
8. Да спазва изискванията на ЗББУТ, правилата на ТБ и ПБР, установени от ВЪЗЛОЖИТЕЛЯ и да изисква от персонала си да опазва намиращите се на обекта съоръжения, материали и други активи на ВЪЗЛОЖИТЕЛЯ;
9. Да предостави на ВЪЗЛОЖИТЕЛЯ подписан протокол от техническия преглед, в 7- дневен срок след извършването му.

VI. САНКЦИИ

**Чл.16.(1)** В случай, че ИЗПЪЛНИТЕЛЯТ не спази срока за изпълнение или не изпълни което и да е друго задължение по договора, както и в случаите на частично и/или забавено, и/или лошо изпълнение, същият дължи неустойка, в размер на 0,5 % от стойността на договора без ДДС, за всеки просрочен ден.

**(2)** Начисляването на неустойката започва от деня на забавата и продължава до деня, предхождащ този на изпълнението на съответното задължение. Когато от неизпълнението са произлезли вреди (включително претърпени загуби и пропуснати ползи), чийто размер надвишава този на неустойката по предходната алинея, неустойката е в размер на причинените вреди.

**(3)** ВЪЗЛОЖИТЕЛЯТ има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това. В случай, че размерът на гаранцията не е достатъчен, ВЪЗЛОЖИТЕЛЯТ има право да прихване неустойката от дължимите по договора плащания.

**(4)** Плащането на неустойките, уговорени в този договор, не ограничава правото на изправната страна да търси реално изпълнение.

VII. СЪОБЩЕНИЯ

Чл. 17. Всички съобщения между страните, свързани с изпълнението на настоящия договор са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

Чл. 18. За дата на съобщението се смята:

1. датата на предаването - при предаване на ръка на съобщението;
2. датата на получаване, посочена на обратната разписка - при изпращане по пощата;
3. датата на приемането - при изпращане по факс.

1. ЗА ВЪЗЛОЖИТЕЛЯ: 2. ЗА ИЗПЪЛНИТЕЛЯ:

„БДЖ - ТОВАРНИ ПРЕВОЗИ" ЕООД

гр. София - 1080

ул. „Иван Вазов" № 3, отдел

„Енергийна ефективност"

Живко Велев, Инспектор БЕСПО

VIII. ПРЕКРАТЯВАНЕ.

Чл. 19. Изменения в настоящия договор се допускат по реда на чл. 116 от ЗОП.

Чл. 20. Настоящият договор се прекратява:

1. с изпълнение на неговия предмет;
2. по взаимно съгласие на страните, изразено писмено;
3. при изтичане на срока;
4. от ВЪЗЛОЖИТЕЛЯ без предизвестие, при неизпълнение от страна на ИЗПЪЛНИТЕЛЯ на задълженията по този договор;
5. от ВЪЗЛОЖИТЕЛЯ с едноседмично писмено предизвестие.

IX. ЗАКЛЮЧИТЕЛНИ РАЗПОРЕДБИ.

Чл. 21. За всички неуредени в настоящия договор въпроси, се прилагат разпоредбите на действащото в Република България законодателство.

Чл. 22. (1) Всеки спор, породен от този договор или отнасящ се до него ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

(2) В случай, че не бъде постигнато съгласие по предходната алинея, всички спорове, породени от този договор или отнасящи се до него, ще бъдат решавани по съдебен ред, пред компетентния съд в гр.София.

Чл. 23. Настоящият договор се състои от 5 /пет/ страници и се състави, подписа и подпечата в два еднообразни екземпляра, по един за всяка от страните.

Приложения:

1. Приложение № 1 -
2. Приложение № 2 -
3. Ценова оферта на Изпълнителя;
4. Декларация по чл.3, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици;
5. Удостоверение № ……………… на Държавната агенция за метрологичен и технически надзор.

**ВЪЗЛОЖИТЕЛ: ИЗПЪЛНИТЕЛ:**

**Иван Личев \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

*Управител на „БДЖ - ТП” ЕООД*

**Светломир Николов \_\_\_\_\_\_\_\_\_\_\_\_\_\_\_\_\_\_\_**

*Прокурист на „БДЖ - ТП” ЕООД*